ککڑاں دی لڑائی

thumbnail

ککڑاں دی لڑائی دنیا دے پرانے کھیڈاں وچ اک ہے۔  پاکستان وچ ایہہ پنجاب اتے سندھ دے پنڈاں وچ کھیڈیا جاندا ہے جیہدے  وچ ککڑاں  نوں  لڑایا جاندا ہے۔ اس کھیڈ دے ککڑ عام ککڑاں نالوں وکھرے ہوندے نیں، لڑاکے ہوندے نیں اتے اوہناں دی واوا سیوہ کیتی جاندی ہے۔ ایہدے کھیڈن والے نوں شکاری کہندے نیں۔ 

لڑائی والا ککڑ دوجیاں توں وکھرا ہوندا ہے۔ ایہہ اصیل اکھواندے نیں تے اگوں ایہناں دیاں کئی ونڈاں نیں۔ ایہہ کالا، چٹا تے پیلا ہوسکدا ہے۔ ایہنوں کلیاں رکھیدا ہے ہور ککڑاں یا ککڑی نال نِیہ ملن دئیدا۔

باجرہ، بدام ایہنوں کھان نوں دیندے نیں۔ دن نوں تُراہیدا ہے اَتے مالش کیتی جاندی ہے۔

کھیڈ دے اصول
 ککڑاں دا قد، جوکھ اِکّو جیہا ہوݨا چاہیدا ہے۔
 ککڑاں دا جوڑ کھلے پدھرے ویہڑے وچ ہوݨا چاہیدا ہے۔
 6 منٹ دی لڑائی مگروں اک منٹ دا وسرام یا وقفہ  ہوندا ہے۔
 دوجی واری لڑائی دے مگروں 20 منٹ دا وسرام ہوندا ہے ارام، تیاری تے مالش لئی۔

 باہرلے جوڑ 

  استمبول وچ ککڑاں دی لڑائی 

Category:پنجاب